Bibi woon by haar siek en blinde ouma in ’n huisie teen die berg. Soms glips sy dorp toe om met die dorpenaars te gesels en nuus te versamel om aan ouma Lollie oor te dra. Op ’n dag begin Bibi haar eie stories opmaak. Die dorpenaars besluit om niks meer te glo wat sy vertel nie. Maar dan sien Bibi ’n orkaan aankom. Sy probeer die mense waarsku, maar niemand luister na haar nie.
Louise Viljoen is ’n vryskutskrywer en -taalversorger van Jeffreysbaai. Sy werk heeldag met stories, haar eie en ook dié van ander. Haar boekresensies verskyn gereeld op Maroela Media en ander publikasies en kan ook oor die radio gehoor word. Louise glo dat stories die wêreld ’n beter plek maak.